<p style="text-align: justify;"><strong>नई दिल्ली</strong>। मेक्सिको के मध्य हिस्से में पटाखों के गोदामों में आग लगने से एक के बाद एक कई धमाके हुए। न्यूज एजेंसी एपी के अनुसार, इस हादसे में 24 लोगों की मौत हो गई जबकि 49 लोग जख्मी हो गए। घायलों का अस्पताल में इलाज चल रहा है। मरने वालों में फायर ब्रिगेड के 4 कर्मचारी और 2 पुलिस वाले भी शामिल बताए जा रहे हैं। टूलटेपेक शहर में स्थानीय समय के अनुसार गुरुवार सुबह साढ़े 9 बजे पहला विस्फोट हुआ और फिर आग अन्य गोदामों में रखे अन्य स्टॉक तक फैल गई। आग की खबर पाकर पुलिस और फायर ब्रिगेड ने मौके पर पहुंचकर उस पर काबू पाया। रेड क्रॉस ने ट्वीट किया, &#39;सुबह आग में पुलिस और दमकलकर्मियों समेत जिन लोगों की जान चली गई, उस पर हमें गहरा दुख है।&#39;</p>
