<p style="text-align: justify;"><strong>दुबई</strong>। सेमीफाइनल में स्थान सुनिश्चित कर चुके विश्व चैंपियन भारत ने अपना शानदार प्रदर्शन बरकरार रखते हुए केन्या को 50-15 से पीटकर छह देशों के कबड्डी मास्टर्स टूर्नामेंट में लगातार चौथी जीत दर्ज की। भारत ने आधे समय तक 29- 5 की बढ़त बना ली थी। भारत के लिए स्टार रेडर राहुल चौधरी ने आठ और प्रदीप नरवाल ने नौ अंक जुटाए। भारत का सेमीफाइनल में कोरिया से मुकाबला होगा। सेमीफाइनल में जगह बना चुके ईरान ने अर्जेंटीना को 57-27 से हराकर अपनी लगातार चौथी जीत दर्ज की।</p>
