<p style="text-align: justify;"><strong>वॉशिंगटन</strong>। लंबे समय के अवरोध के बाद अमेरिका के राष्ट्रपति डॉनल्ड ट्रंप और रूस के राष्ट्रपति व्लादिमीर पुतिन के बीच मुलाकात के लिए 16 जुलाई का दिन तय किया गया है। यह मुलाकत फिनलैंड की राजधानी हेलसिंकी में होगी। यह मुलाकात 11 और 12 जुलाई को आयोजित नॉर्थ एटलांटिक ट्रिटी आॅर्गनाजेशन (नाटो) के शिखर सम्मेलन के बाद होगी। यह जानकारी क्रेमलिन और वाइट हाउस ने दी है। वाइट हाउस ने कहा, दोनों नेता रूस और अमेरिका के बीच संबंधों और राष्ट्रीय सुरक्षा के मुद्दों पर चर्चा करेंगे। मॉस्को और वॉशिंगटन ने इस मुलाकात के समय और स्थान का ऐलान एक साथ किया। के्रमलिन विदेश नीति के सहयोगी यूरी उशकोव ने पुतिन और अमेरिका के नेशनल सिक्योरिटी एडवाइजर जॉन बॉल्टन की मुलाकात के बाद कहा यह समिट दोनों देशों की आपसी सहमति से किसी तीसरे देश में आयोजित की जाएगी।</p>
