<p style="text-align: justify;"><strong>बड़वानी</strong> ।&nbsp; &nbsp; नगरपालिका अध्यक्ष बड़वानी लक्ष्मण चौहान एवं ज्ञानसिंह दरबार ने नगर के फुटबॉल खिलाड़ियों के आग्रह पर फुटबॉल मैदान का अवलोकन कर खिलाड़ियों से मुलाकात कर उनकी समस्याओं के बारे में जाना। फुटबॉल कोच देवेन्द्र जोशी ने फुटबॉल खिलाड़ियों की विभिन्न समस्याओं को व्यक्त करते हए निराकरण की मांग की, जिसमें शौचालय एवं पेशाबघर, पेयजल लाइन सहित बैठक व्यवस्था हेतु कुर्सियों की मांग की। चौहान ने फुटबॉल खिलाड़ियो की इन मांगो पर विचार कर उन्हें शीघ्र ही पूर्ण करने की घोषणा की, साथ ही राज्य स्तर पर आयोजित प्रतियोगिता में सम्मिलित होने हेतु जाने वाले खिलाड़ियों के यात्रा व्यय हेतु भी नकद राशि के सहयोग की घोषणा की। इस अवसर पर पूर्व पार्षद विष्णु बनडे, पार्षद अब्दुल मलिक कुरैशी, सचिन शर्मा, जितेन्द्र जैन सहित अन्य गणमान्यजन उपस्थित थे।</p>
