<p style="text-align: justify;"><strong>नई दिल्ली</strong>। दिल्ली के रोहिणी कोर्ट ने बॉलीवुड अभिनेता मिथुन चक्रवर्ती की पत्नी योगिता बाली और उनके बेटे महाअक्षय के खिलाफ रेप, धोखाधड़ी और जबरन गर्भपात कराने के आरोपों में एफआईआर दर्ज करने का आदेश दिया है। बता दें कि महाअक्षय चक्रवर्ती का हाल ही में मदालसा शर्मा के साथ रिश्ता तय हुआ है और दोनों 7 जुलाई को शादी के बंधन में बंधने जा रहे हैं। दरअसल दिल्ली की एक महिला ने दिल्ली के रोहिणी कोर्ट में योगिता और महाअक्षय के खिलाफ रेप की शिकायत दर्ज कराई थी। इस महिला ने अपनी शिकायत में बताया है कि वो महाअक्षय के साथ 2015 से रिलेशनशिप में रही है।</p>
