<p style="text-align: justify;"><strong>भोपाल</strong>। भारतीय पुरातत्व सर्वेक्षण विभाग के भोपाल मंडल के दैनिक वेतन भोगी कर्मचारियों और श्रमिकों को छह महीने से वेतन नहीं मिलने से भूखों मरने की नौबत आ गई है। इसी कारण श्रमिक की इलाज नहीं करवा पाने से मौत से परिवार सड़क पर आ गया है। इसके विरोध में कर्मचारियों ने तत्काल वेतन भुगतान करने के साथ ही भ्रष्टाचार में लिप्त, शोषण करने वाले सालों से जमे अधिकारियों को नहीं हटाने पर बेमुद्दत आंदोलन का अल्टीमेटम दे दिया है। मंगलवार को आल इंडिया आर्कियोलॉजिकल सर्विंग एम्पलाइज एंड वर्कर्स एसोसिएशन की बैठक में कर्मचारियों को 6 माह से वेतन न मिलने पर सालों से जमे अफसरों की अकर्मण्यता, लापरवाही और शोषण को जिम्मेदार ठहराया। क्षेत्रीय निदेशक मदन सिंह ने भरोसा दिलाया कि जल्द वेतन और अन्य मांगों का निराकरण होगा। इस मौके पर विपिन रोहित, दीपक रायकवार, मुकेश पांडे, सतीश तिवारी, विपिन सरकार, गोविंद रायकवार, गुमान सिंह, विजय आदिवासी, हितेश भाई कर्मचारी थे। मृतक के परिवार की मदद: मृतक कर्मचारी बद्रीप्रसाद अहिरवार के परिवार के लिए 23 हजार 40 रुपए कर्मचारियों ने जुटाकर बेटी अंजली और बेटे करण को सौंप दिया गया।</p>
