<p style="text-align: justify;"><strong>बीजिंग</strong>। डोकलाम गतिरोध के बाद तिब्बत में तैनात चीनी सेना ने एक बार फिर हिमालय क्षेत्र में सैन्य अभ्यास किया है। आधिकारिक मीडिया ने शुक्रवार को एक रिपोर्ट में यह जानकारी दी। अभ्यास की जानकारी देने वाले चीन के सरकारी अखबार &lsquo;ग्लोबल टाइम्स&rsquo; की रिपोर्ट में यह भी बताया गया है कि पीएलए ने पिछले साल अगस्त में 4,600 मीटर की ऊंचाई पर 13 घंटे तक अभ्यास किया था। रिपोर्ट में बताया गया है कि विश्लेषकों ने मंगलवार को किए गए अभ्यास की प्रशंसा करते हुए इसे सैन्य-असैन्य एकीकरण की ओर महत्वपूर्ण कदम बताया और नए युग में मजबूत सेना का निर्माण करने के देश के लक्ष्य को हासिल करने की रणनीति बताया। यह अभ्यास स्थानीय कंपनियों और सरकार के सहयोग से किया गया। अभ्यास की मुख्य बात सैन्य- असैन्य एकीकरण की रणनीति है जो तिब्बत में अहम बात है जहां दलाई लामा की विरासत अब भी कायम है।&nbsp;</p>

<p style="text-align: justify;"><strong>62 की जीत का नहीं उठा पाए थे फायदा</strong></p>

<p style="text-align: justify;">सैन्य विशेषज्ञ सोंग झोंगंिपग ने ग्लोबल टाइम्स से कहा, सैनिकों को साजो-सामान की आपूर्ति हमेशा मुश्किल होती है। वर्ष 1962 के युद्ध में चीन पर्याप्त साजोसामान मुहैया न होने की वजह से इस जीत का पूरा फायदा उठाने में विफल रहा। हालांकि स्थानीय तिब्बती निवासियों ने अस्थायी सहयोग के तौर पर सैनिक मुहैया कराए, लेकिन वह सतत् नहीं था।&nbsp;</p>

<p style="text-align: justify;"><strong>भौगोलिक परिस्थिति से निपटने के लिए अभ्यास </strong></p>

<p style="text-align: justify;">रिपोर्ट में कहा गया है कि तिब्बत के पठार में विषम जलवायु है और उसकी भौगोलिक स्थिति जटिल है। लंबे समय से वहां सैनिकों को साजोसामान और हथियार सहयोग मुहैया कराना बहुत मुश्किल है। चीन की सरकारी समाचार एजेंसी शिन्हुआ ने कमांड लॉजिस्टिक सपोर्ट डिपार्टमेंट के प्रमुख झांग वेनलोंग के हवाले से बताया कि विषम परिस्थितियों में सैनिकों के बचे रहने, आपूर्ति, बचाव, आपात रखरखाव और सड़क सुरक्षा में परेशानियों को हल करने के लिए सेना ने सैन्य-असैन्य एकीकरण की रणनीति अपनाई है।&nbsp;</p>

<p style="text-align: justify;"><strong>विगत वर्ष 78 दिन चला था गतिरोध </strong></p>

<p style="text-align: justify;">भूटान की सीमा में आने वाले डोकलाम क्षेत्र में चीन द्वारा निर्माण कार्य करने पर पिछले साल भारत और चीन की सेनाएं एक-दूसरे के सामने आ गई थीं। 78 दिन तक ये गतिरोध चला था।&nbsp;</p>

<p style="text-align: justify;"><strong>भारत-चीन के बीच विवाद के मुद्दे </strong></p>

<p style="text-align: justify;">