<p style="text-align: justify;"><strong>जबलपुर</strong>। प्रदेश में बढ़ती बेरोजगारी को देखते हुए एनएसयूआई के कलेक्ट्रेट घेराव में प्रदर्शन कर रहे कार्यकर्ताओं पर जमकर पुलिस की लाठियां बरसीं। इस आयोजन में एनएसयूआई के राष्ट्रीय अध्यक्ष फिरोज खान को शामिल होना था मगर वे नहीं आ पाए। उनकेआगमन को लेकर भाजयुमो ने विरोध का एलान भी किया था,मगर आगमन स्थगित होने पर यह विरोध नहीं किया गया। आंदोलन का नेतृत्व प्रदेश अध्यक्ष विपिन वानखेड़े ने किया। भारतीय राष्ट्रीय छात्र संगठन के राष्टय अध्यक्ष फिरोज खान के निर्देश पर प्रदेश महासचिव सौरभ गौतम, प्रवक्ता सचिन रजक, कौशल यादव ने नेतृत्व में मप्र ने व्याप्त बेरोजगारी एवं युवाओं का पलायन रोकने की मांग को लेकर प्रदेश सरकार के खिलाफ विश्वासघात आंदोलन की कड़ी में जबलपुर कलेक्ट्रेट का घेराव किया।</p>

<p style="text-align: justify;"><strong>53 फीसदी बढ़ी बेरोजगारी</strong></p>

<p style="text-align: justify;">प्रदेश महासचिव श्री गौतम एवं प्रवक्ता श्री रजक ने बताया कि मध्यप्रदेश में बेरोजगारों की तादाद बढ़ती जा रही है हालात ऐसे है कि युवा रोजगार की तलाश में मध्यप्रदेश से बड़ी तादाद में पलायन कर रहा है। एक अनुमान के मुताबिक राज्य के हर दूसरे घर में शिक्षित युवा बेरोजगार बैठा है एवं सरकारी आंकडे कहते हैं कि 1 करोड़ 41 लाख युवा हैं। पिछले दो सालों में राज्य में 53 प्रतिशत बेरोजगारी बढ़ी है। दिसम्बर 2017 में पंजीकृत बेरोजगारी की संख्या 19.60 लाख थी जो 1 मई, 2018 में 25.90 लाख हो गई है।</p>

<p style="text-align: justify;"><strong>बौखलाई सरकार</strong></p>

<p style="text-align: justify;">श्री गौतम ने संबोधित करते हुए कहा कि सरकार इस आंदोलन एवं युवा आक्रोश को देखते हुए बौखला गई है। सप्ताह भर से लगातार सरकार आंदोलन कुचलने की कोशित रही थी वह लोकतंत्र की हत्या है। जहां सरकार ने सालाना 2 करोड़ युवाओं को रोजगार देने का वादा किया था वह वादा आज विश्वासघात साबित हुआ है।</p>

<p style="text-align: justify;"><strong>पुलिस ने किया बल प्रयोग</strong></p>

<p style="text-align: justify;">एनएसयूआई ने आक्रोशित शिक्षित छात्र हाथों में डिग्री लेकर अंजूमन इस्लामिया स्कूल से सरकार के खिलाफ जमकर नारेबाजी करते हुए कलेक्ट्रेट का घेराव करने के लिए निकले तो पुलिस प्रशासन ने घंटाघर चौराहे पर छात्रों को रोक दिया जहां छात्रों की पुलिस प्रशासन से झड़प हुई।</p>

<p style="text-align: justify;"><strong>ये हुए घायल</strong></p>

<p style="text-align: justify;">आक्रोशित छात्रों को रोकने के लिए प्रशासन ने आंसू गैस के गोले छोड़े एवं बलपूर्वक लाठीचार्ज किया जिसमें शशांक गौतम, मो. अली, इमरान मंसूरी, आशुतोष सिंह, राहुल रजक, अभिषेक पटेल, सक्षम गुलाटी, शहवाज अली, नीलेश महार घायल हुए। प्रदर्शन के दौरान 100 से अधिक पदाधिकारियों ने अपनी गिरफ्तारी दी।</p>

<p style="text-align: justify;"><strong>ये रहे शामिल</strong></p>

<p style="text-align: justify;">मुख्य रुप से प्रदेश अध्यक्ष विपिन वानखेड़े, प्रदेश प्रभारी नावेद खान,राष्ट सचिव शदाब खान, अभिषेक चौकसे, विनय सक्सेना, विजय रजक, रत्नेश अवस्थी, शशांक दुबे, अमरीश मिश्रा, जितिन राज, ताहिर अली, सत्यम जैन, भानू चौहान, शादाब अली, सक्षम गुलाटी, रिजवान अली कोटी, इमरान मंसूरी, शहवाज अली, आसिफ कुरैशी, आशुतोष सिंह, राहुल रजक, अभिषेक पटेल, श्रीकांत विश्वकर्मा, नीलेश महार, बादल पंजवानी, मुनीश सोनकर, कपिल भोजक, इशांत भोजक, रॉबिन तिवारी, रघु तिवारी, सागर शुक्ला, करन बस्तवार, शुभम यादव, अखलाक अली एवं बड़ी संख्या में छात्र उपस्थित रहे।</p>
