<p style="text-align: justify;"><strong>जबलपुर</strong>। मदनमहल से लेकर दमोहनाका तक बनने वाले प्रदेश के सबसे बड़े फ्लाई ओवर के ब्लू प्रिन्ट के मुताबिक इसका एक सिरा जहां एलआईसी से शुरू होगा तो दूसरा सिरा दमोहनाका बसस्टेण्ड के आगे शांतिनगर मोड़ से शुरू होगा। वहीं मदनमहल स्टेशन में केबल स्टे ब्रिज रहेगा। इसकी रेलवे ने मौखिक रूप से सहमति दे दी है,शीघ्र ही लिखित स्वीकृति भी मिल जाएगी। 733 करोड़ रुपए की लागत से बनने वाले फ्लाई ओवर का टेण्डर जारी हो गया है। लोक निर्माण विभाग ने अपनी योजना के मुताबिक रोटरी दशमेश द्वार पर होगी और एण्डिंग प्वाइन्ट एलआईसी के सामने होगी। 5 किमी लंबे फ्लाई ओवर का एक सिरा दमोहनाका क्षेत्रीय बसस्टेण्ड के जेडीए भवन से शुरू होगा। इस फ्लाई ओवर के बनने के बाद अनुमानत: 50 साल तक लोगों को जाम का सामना नहीं करना पड़ेगा। रोटरी से मिलेगा रास्ता इस फ्लाई ओवर पर चलने वाले वाहनों के लिए दशमेश द्वार के ऊपर एक रोटरी बनाई जाएगी। इस रोटरी से होकर दमोहनाका से आनेवाले विभिन्न वाहनों महानद्दा की ओर जाने का रास्ता मिलेगा। फ्लाई ओवर के नीचे से सर्विस रोड भी दोनों तरफ होगी। रानीताल,बल्देवबाग आदि रोडों से इन्हें जोड़ा जाएगा।</p>
