<p style="text-align: justify;"><strong>ग्वालियर</strong>।<strong> </strong>परिवहन मुख्यालय में बुधवार को अपर परिवहन आयुक्त प्रशासन आरके जैन का विदाई समारोह आयोजित किया गया। आयुक्त डॉ. शैलेंद्र श्रीवास्तव ने श्री जैन को शॉल श्रीफल देकर सम्मानित किया। समारोह में परिवहन आयुक्त डॉ. श्रीवास्तव ने कहा कि जैन साहब के रहते मैं निश्चिंत रहता था, जब यह मालूम हुआ कि इनका तबादला राजस्व मंडल में हो गया है तो तबादला रुकवाने का मन भी बनाया, लेकिन यह जानकारी हुई कि जिस राजस्व मंडल में प्रमोशन हुआ है, वह तो परिवहन मुख्यालय से 50 मीटर की दूरी पर है, इसलिए यह हमसे ज्यादा दूर नहीं हुए हैं। समारोह से पहले परिवहन आयुक्त ने विभागीय अधिकारी और कर्मचारियों की बैठक लेकर काम समय पर करने के निर्देश दिए।</p>

<p style="text-align: justify;"><strong>सभी का सहयोग मिलने के कारण सफल रहा</strong></p>

<p style="text-align: justify;">आरके जैन ने कहा कि अगर मैं परिवहन विभाग में सफल हो पाया हंू तो इसके लिए अधिकारी और कर्मचारी सभी का सहयोग मिला, इसके लिए वह सभी का तहेदिल से शुक्रिया अदा करते हैं। उन्होंने कहा कि मैं डांटने पर विश्वास नहीं करता, मगर किसी बात पर कर्मचारी को डांटता था तो इसका प्रायश्चित भी करता था। समारोह में अधिकारियों और कर्मचारियों ने पुष्पमाला पहनाकर उनका भावभीनी विदाई दी। समारोह में अतिरिक्त परिवहन आयुक्त प्रवर्तन वीके सूर्यवंशी, अपर परिवहन आयुक्त प्रशासन संदीप माकिन, संयुक्त परिवहन आयुक्त वित्त एलएन सुमन, आरटीआई रूप शर्मा, राजेंद्र सोनी, अजीत बाथम के अलावा अधिकारी और कर्मचारी उपस्थित थे।</p>
