<p style="text-align: justify;"><strong>फुकेट</strong>। थाइलैंड के पर्यटन द्वीप फुकेट जा रहीं दो नावों के समुद्र में पलटने से कम से कम 40 लोगों की मौत हो गई और दर्जनों लोग अभी भी लापता हैं। सरकार ने शुक्रवार को यह जानकारी दी। थाई प्रधानमंत्री के कार्यालय ने कहा कि रॉयल थाई सरकार लापता लोगों को तलाशने का हर संभव प्रयास करेगी और इस दर्दनाक दुर्घटना में बचे सभी लोगों को सहयोग देगी। 93 पर्यटकों, टूरिस्ट गाइडों, चालक दल के सदस्यों सहित कुल 105 सवारों वाला द फीनिक्स पीसी डाइविंग शिप गुरुवार को खराब मौसम के कारण डूब गया। जहाज में ज्यादातर चीनी पर्यटक थे।</p>
