<p style="text-align: justify;"><strong>भोपाल</strong>। इस साल के अंत में होने वाले विधानसभा चुनावों के लिए सभी कलेक्टरों को निष्पक्ष और पारदर्शी तरीके से चुनाव कराने के लिए तैयार रहना चाहिए। चुनाव आयोग के निर्देशों का पालन पूरी तत्परता से होना चाहिए और इसके लिए समय-सीमा का ध्यान रखा जाएगा। यह बात मुख्य निर्वाचन पदाधिकारी सलीना सिंह ने फर्स्ट लेवल चेकिंग के लिए प्रशासन अकादमी में आयोजित वर्कशॉप का शुभारंभ करते हुए कही। यह ट्रेनिंग खास तौर पर कलेक्टरों तथा जिला निर्वाचन अधिकारियों के लिए रखी गई है, इस ट्रेनिंग में भिंड तथा छतरपुर कलेक्टर अनुमति लेकर अनुपस्थित रहे। सलीना सिंह ने निर्वाचन अधिकारियों से कहा कि वे चुनाव आयोग में प्रतिनियुक्ति पर कार्यरत रहेंगे, इसीलिए पूरी गंभीरता से कार्य करना होगा। जब भी ट्रेनिंग हो, उसमें अवश्य शामिल हों। एसपी से मिलकर डिप्लॉयमेंट प्लान तैयार करवाएं।</p>
