<p style="text-align: justify;"><strong>तिरुवनंतपुरम</strong>। केरल के एक चर्च ने अपने 5 पादरियों का ट्रांसफर कर दिया है। उन पर आरोप है कि उन्होंने चर्च में कन्फेशन करने आई एक महिला का कथित रूप से यौन शोषण किया। मामला राज्य के कोट्टायम जिले की मलंकारा आॅर्थोडक्स चर्च का है। चर्च के सचिव बीजू उमेन ने बताया कि उन्हें पीड़िता के पति से शिकायत मिली थी, जिस पर तुरंत कार्रवाई करते हुए आरोपी पादरियों का तबादला कर दिया। पादरियों पर आरोप है कि उन्होंने महिला के कन्फेशन का इस्तेमाल कर उसे ब्लैकमेल किया। बता दें कि चर्च में किए जाने वाले इस तरह के कन्फेशन को बिल्कुल गुप्त रखा जाता है। इस घटना को लेकर उमेन ने कहा- चर्च ने बेहद जिम्मेदारी से काम किया। आज की स्थिति में 5 लोग संदिग्ध हैं। इस मामले की जांच करने के लिए एक आयोग गठित किया गया है। रिपोर्ट आते ही कार्रवाई होगी।</p>
