<p style="text-align: justify;"><strong>वाशिंगटन</strong>। अमेरिका और पाकिस्तान के संबंधों में थोड़े सुधार के संकेत भले ही दिख रहे हों लेकिन अमेरिका ने साफ किया है कि आतंकवादियों के खिलाफ कठोर कार्रवाई की पाकिस्तानी सरकार की प्रतिबद्धता को लेकर वह काफी गंभीर है और इस मामले पर लगातार नजर रखे हुए है। दक्षिण एवं मध्य एशिया मामलों की अमेरिकी प्रधान उप सहायक विदेश मंत्री एलिस वैल्स ने बुधवार को पाकिस्तानी सरकार को इस मामले की याद दिलाते हुए कहा कि आतंकवादियों के खिलाफ की जाने वाली कार्रवाई के मामले में उस पर नजर रखी जा रही है।</p>
