<p style="text-align: justify;"><strong>भोपाल</strong>। मैनिट डायरेक्टर नरेंद्र सिंह रघुवंशी ने नियमों को दरकिनार कर पूर्व डायरेक्टर के फर्जी साइन करने की आरोपी को ही गेस्ट फैकल्टी नियुक्त कर दिया है, जबकि महिला दोष मुक्त नहीं हुई है और जमानत पर है। जानकारी के अनुसार, जनवरी में वर्ष-2018 के लिए नियुक्ति की गई कॉन्ट्रैक्ट फैकल्टी की भर्ती में रसायन शास्त्र विभाग में कार्यरत प्रोफेसर अलोक मित्तल की पत्नी ज्योति मित्तल को नियुक्ति दी गई है। जबकि उनके खिलाफ डायरेक्टर के फर्जी साइन बनाने का प्रकरण सीबीआई ने दर्ज किया था। इस प्रकरण में संस्थान के चेयरमैन द्वारा भी जबलपुर हाईकोर्ट में प्रकरण दर्ज कराया गया था। इसमें ज्योति मित्तल जमानत पर हैं। संस्थान द्वारा दायर पिटीशन को जबलपुर हाईकोर्ट ने स्वीकार करते हुए 16 जून 2011 को नोटिस भी दिया था।</p>
