<p style="text-align: justify;"><strong>भोपाल&nbsp;</strong>।<strong> </strong>&nbsp; शातिर महिला जालसाज पायल सैम्युअल ठगी के कारोबार में एक दशक से सक्रिय है। पिपलानी क्षेत्र में रहने वाली पायल डीपीएस स्कूल की सीईओ, इवेंट कंपनी की डायरेक्टर और रिलायंस इंडस्ट्री की वाइस पे्रसिडेंट बनकर इन सालों में दर्जनभर से ज्यादा कारोबारियों को ठग चुकी है। खासबात यह है कि पायल आधा-अधूरा भुगतान करके पहले भरोसा हासिल करती है। पिपलानी, कोतवाली, टीटी नगर, गोविंदपुरा समेत कई थानों में उसके खिलाफ जालसाजी के केस दर्ज हैं। कई बार जेल जा चुकी है। उसके पिता भेल से सेवानिर्वित अफसर हैं, जबकि मां पॉलीटेक्निक में प्रोफेसर हैं। बताया जाता है कि छोटा भाई सन राइज टूर एंड ट्रैवल्स का संचालन करता है। उसके खिलाफ भी जालसाजी के प्रकरण दर्ज हैं। 10 साल पहले न्यू इयर के फर्जी टिकट बेच दिए थे : 2008 में सीहोर स्थित एक होटल ने नए साल की पूर्व संध्या पर बड़ा आयोजन किया था। पायल ने इसके नकली टिकट आधे दाम पर कई लोगों को बेचे थे। ये लोग कार्यक्रम में पहुंचे, तो उन्हें नकली टिकट होने के कारण प्रवेश नहीं दिया गया। तब होटल संचालक की शिकायत पर क्राइम ब्रांच ने उसे हिरासत में लिया था।</p>

<p style="text-align: justify;"><strong>पति पर दर्ज कराया दहेज प्रताड़ना का केस</strong></p>

<p style="text-align: justify;">पायल ने सिंधी कॉलोनी निवासी युवक से प्रेम विवाह किया था। दो- तीन साल शादी अच्छी चली, इसके बाद पायल ने पति के खिलाफ दहेज प्रताड़ना का केस दर्ज करा दिया। न्यायालय में दोनों का तलाक हो चुका है।</p>
