<p style="text-align: justify;"><strong>ग्वालियर &nbsp;</strong>।&nbsp; महावीर इंटरनेशनल के 44वें स्थापना दिवस के अवसर पर महावीर इंटरनेशनल चंदना वीरा केन्द्र द्वारा आयोजित सेवा का सप्ताह के दौरान गत दिवस कमलाराजा अस्पताल में करीब 90 मरीजों को दूघ, फल और बिस्किट वितरित किए गए। इस अवसर पर निकिता पारख, रैनी कोठारी, मंजू तांतेड़, साधना मेहता एवं संगीता मेहता उपस्थित थीं। संस्था के स्थापना दिवस पर चंदना वीरा केन्द्र के तत्वावधान में कटी घाटी स्थित दादाबाड़ी में फल, फूल और औषधिय गुणों वाले 200 पौधे लगाए गए। बच्चों ने प्रण लिया कि हम अपनी धरती एवं पर्यावरण की रक्षा करेंगे। इस अवसर पर नीता नाहटा, मंजू तांतेड़, साधना मेहता, संगीता मेहता, शशि सचेती, कल्पना मेहता उपस्थित थीं। पठन पाठन का जीवन में अमूल्य स्थान: आज के बच्चे कल का भविष्य हैं, उनको आगे पढ़ने और आगे बढ़ने में अगर हम थोड़ी भी मदद कर सकते हैं तो यह हमारा सौभाग्य होगा। इसी उद्देश्य से गुरुवार को महावीर इंटरनेशनल चंदना वीरा केन्द्र के तत्वावधान में जेए सिंह स्कूल में पढ़ने वाले छात्रों को 101 रजिस्टर एवं पेन दिए गए। इस अवसर पर नीता नाहटा, मंजू तांतेड, साधना मेहता, पुष्पा कोठारी एवं रैनी कोठारी उपस्थित थीं।</p>
