<p style="text-align: justify;"><strong>भोपाल </strong>।<strong>&nbsp;</strong> सॉलिड वेस्ट मैनेजमेंट के तहत कचरा कलेक्शन से लेकर उसके डिस्पोजल तक का काम एस्सेल इंफ्रा कंपनी को दिया जा चुका है। अब अंडर ग्राउंड डस्टबिन बनाने का काम दूसरी कंपनी को देने की तैयारी है। इसकी वजह नगर निगम और स्मार्ट सिटी डेवलपमेंट कॉर्पोरेशन लिमिटेड (बीएससीडीसीएल) के बीच तालमेल न होना है। यह स्थिति तब है, जबकि दोनों के मुखिया निगमायुक्त हैं। इसके चलते जिस काम को नगर निगम को करना है, वही काम बीएससीडीसीएल भी करेगी। इसका फायदा निजी कंपनियों को होगा। नगर निगम ने 450 करोड़ से शहर में कचरा कलेक्शन से लेकर आदमपुर छावनी में उसका वैज्ञानिक तरीके से निष्पादन करने का काम दो साल पहले एस्सेल इंफ्रा कंपनी को दिया था। कंपनी आदमपुर छावनी में डंपिंग साइट विकसित कर रही है। अगस्त से डोर-टू-डोर कचरा कलेक्शन शुरू करेगी। इधर, बीएससीडीसीएल ने भी अंडरग्राउंड डस्टबिन का टेंडर जारी किया है। इसके तहत 15 करोड़ से निजी कंपनी को डस्टबिन लगाना होगा और कचरा कलेक्शन करना होगा। यानी एक ही काम के लिए दो कंपनियों को पेमेंट होगा।</p>

<p style="text-align: justify;"><strong>ऐसे मिलेगा निजी कंपनी को लाभ</strong></p>

<p style="text-align: justify;">बीएससीडीसीएल ने 26 अप्रैल को टेंडर जारी किया था, जो 7 जुलाई को खुलेगा। इसके तहत निजी कंपनी को शहर में 100 अंडरग्राउंड डस्टबिन लगानी है। सेंसर बेस्ड इन डस्टबिन में कचरा भरने पर निजी कंपनी को सूचना मिलती और वही कचरे का कलेक्शन कर वैज्ञानिक तरीके से निपटारा करती है। कंपनी को यह काम पांच साल करना था, लेकिन दिक्कत यह थी कि जब पहले से ही कोई कंपनी काम कर रही है तो यह कंपनी उसी को कचरा देकर निपटारा करवा लेती। दूसरी कंपनी को यह फायदा होता कि उसे जो काम करना है, उसमें यह कंपनी मदद कर देती। यह कंपनी कचरा आदमपुर छावनी पहुंचाती तो दूसरी कंपनी के ट्रांसपोर्टेशन की बचत होती है और मु&mu;त में मिले कचरे के एवज में नगर निगम से टिपिंग फीस भी मिलती और वह इससे बिजली व खाद बनाकर अलग से मुनाफा कमाती।</p>

<p style="text-align: justify;"><strong>बेतवा अपॉर्टमेंट से शुरू हुई थी व्यवस्था, पर फेल हो गई</strong></p>

<p style="text-align: justify;">जानकारी के अनुसार, राजधानी भोपाल में पाइप लाइन से कचरा कलेक्शन का कांसेप्ट सबसे पहले हाउसिंग बोर्ड द्वारा बेतवा अपार्टमेंट में शुरू किया गया था। इसके तहत &mu;लैटों के बाहर कचरे के लिए पाइपलाइन दी गई थी। हालांकि उचित रखरखाव नहीं होने के कारण यह व्यवस्था ज्यादा दिन तक नहीं चल पाई। अब बेतवा अपॉर्टमेंट में मैनुअल तरीके से कचरे का कलेक्शन किया जा रहा है। टीटी नगर मेें विकसित किए जा रहे स्मार्ट सिटी के एरिया बेस्ड डेवलपमेंट में कचरा कलेक्शन के लिए इसी व्यवस्था को अपनाया गया है।</p>
