<p style="text-align: justify;"><strong>इंदौर </strong>।&nbsp;<strong> </strong>इंदौर ननि द्वारा जारी बॉन्ड की लिस्टिंग सेरेमनी गुरुवार सुबह मुंबई में हुई। सीएम शिवराज सिंह चौहान और महापौर मालिनी गौड़ ने स्टॉक एक्सचेंज में घंटा बजाकर बॉन्ड लिस्टिंग की घोषणा की। इसके साथ इंदौर एनएसई में बॉन्ड जारी करने वाला देश का पहला शहर बन गया है। इससे पहले नई दिल्ली और हैदराबाद बीएसई के माध्यम से बॉन्ड जारी कर चुके हैं। ननि ने 28 जून को 170 करोड़ रुपए के बॉन्ड जारी किए थे। सफाई में नंबर -1 का फायदा- इंदौर के सफाई में दो बार नंबर-1 बनने का फायदा राष्ट&Ntilde;ीय स्तर पर मिला। 170 करोड़ के बॉन्ड पर बिडिंग शुरू होते ही हाथों-हाथ रजिस्टर्ड निवेशकों ने निगम को 215 करोड़ रुपए तक आॅफर कर दिए। वह भी 9.7 प्रतिशत की ब्याज दर पर। निगमायुक्त आशीष सिंह ने बताया कि इस बॉन्ड के लिए 50 लाख से ज्यादा का निवेश करने वाले शामिल हुए थे।</p>

<p style="text-align: justify;"><strong>एनएसई में बॉन्ड जारी करने वाला पहला निगम</strong></p>

<p style="text-align: justify;">नगर निगम के बॉन्ड हैंड होल्डिंग कंसल्टेंट सीए संतोष मुछाल ने बताया कि नेशनल स्टॉक एक्सचेंज के प्लेटफार्म पर इंदौर ऐसा पहला निगम है, जिसने अपने बॉन्ड लिस्टेड करवाए हैं। मुछाल ने अनुसार, बॉन्ड में ट्रेडिंग के लिए डीमेट एकाउंट जरूरी होगा। निवेशकों को इसके लिए पहले निगम को आॅन लाइन प्रस्ताव भेजने होंगे। इसके बाद निगम जरूरत के हिसाब से उसे बॉन्ड उपलब्ध करवाएगा।</p>
