<p style="text-align: justify;"><strong>इंदौर</strong>। महू में एक युवक ने बुधवार अलसुबह डेमू ट्रेन के सामने लेटकर आत्महत्या कर ली। पुलिस ने दो टुकड़ों में बंटे शव को पीएम के लिए अस्पताल भिजवाया। मृतक के पिता रेलवे में पदस्थ हैं। उसकी पांच महीने पहले ही शादी हुई थी। पुलिस आत्महत्या के कारणों का पता लगा रही है।</p>

<p style="text-align: justify;"><strong>शरीर के हुए दो टुकड़े -</strong> मिली जानकारी के अनुसार, मृतक की पहचान नितेश पिता राधेश्याम पाल निवासी समर्थ पार्क उमरिया के रूप में हुई है। नितेश बुधवार अलसुबह 5.30 बजे महू रेलवे स्टेशन पहुंचा था। कुछ देर स्टेशन पर घूमने के बाद वह प्लेटफार्म नंबर-2 पर पहुंचा। यहां जैसे ही महू-इंदौर डेमू ट्रेन ने हॉर्न दिया। नितेश ट्रेन के सामने लेट गया। जब तक ट्रेन को रोका जाता वह नितेश के ऊपर से गुजर चुकी थी। ट्रेन के गुजरने से नितेश के दो टुकड़े हो गए। नितेश के ट्रेन से कटने के बाद स्टेशन पर हड़कंप मच गया। मौके पर पहुंची जीआरपी ने तत्काल शव को उठाकर पीएम के लिए अस्पताल भिजवाया।</p>

<p style="text-align: justify;"><strong>सुसाइड नोट नहीं मिला, जनवरी में हुई थी शादी -</strong> पुलिस के अनुसार, नितेश के पास से कोई सुसाइड नोट नहीं मिला है। उसकी इसी साल जनवरी में शादी हुई थी। वह प्रॉपर्टी का काम करता था। उसके पिता रेलवे में ही पदस्थ हैं। उसने यह कदम क्यों उठाया? यह जांच के बाद ही पता चल पाएगा। पुलिस उसके प्रॉपर्टी से जुड़े लोगों से भी संपर्क कर रही है।</p>
