<p style="text-align: justify;"><strong>जबलपुर</strong>। शहर में सैकड़ों की संख्या में जर्जर भवन हैं जिन पर इनके मालिकों ने या किराएदारों ने कोर्ट से स्टे ले रखे हैं। बारिश में हर साल दर्जनों मकान गिरते हैं। बारिश कभी भी शुरू हो सकती है मगर अभी तक नगर निगम को जर्जर भवन नहीं नजर आ रहे हैं। शायद नगर निगम किसी हादसे का इंतजार कर रहा है जिसके बाद वह सक्रिय होगा। बारिश में जगह-जगह खड़ जर्जर मकान फिर कहर बरपाएंगे। निगम द्वारा इन आवासों को तोड़ने के लिए अब तक कोई कार्रवाई नहीं की गई है। कहीं जर्जर मकानों में परिवाररह रहे हैं तो कहीं इनके नीचे दुकानों का संचालन हो रहा है। नगर निगम सीमा में करीब एक सैकड़ा मकान जर्जर अवस्था में हैं। ज्यादातर में ननि ने चेतावनी के बोर्ड ही नहीं लगाए हैं।</p>

<p style="text-align: justify;"><strong>नहीं दिए नोटिस</strong></p>

<p style="text-align: justify;">नगर निगम द्वारा बारिश से पहले मकान मालिक ों को जर्जर भवन तोड़ने के लिए नोटिस देकर आगाह किया जाता है। इस बार ऐसा नहीं किया गया है।</p>
