<p style="text-align: justify;"><strong>जबलपुर</strong>। <strong> </strong>भारत के प्रधान न्यायाधीश दीपक मिश्रा ने शुक्रवार को यहां कहा कि न्याय के लिए आधारभूत संरचना व आधुनिक तकनीकसमय की जरूरत है। वर्तमान समय में कोर्ट रूम एसी होना चाहिए और जिला न्यायालय के अधिवक्ताओं के पास चेम्बर होना चाहिए। पक्षकार चेम्बर में बैठकर अधिवक्ता से प्रकरण के संबंध में चर्चा कर सकें। सिविल व ङ्मिीमनल प्रकरण सबसे पहले जिला न्यायालय में आते हैं, इसलिए देश की सभी जिला न्यायालयों में यह सुविधाएं होनी चाहिए। यह बात उन्होंने जबलपुर में 192 करोड़ रूपये की लागत से तैयार की गयी जिला व सत्र न्यायालय की नई कोर्ट बिल्डिंग के उद्घाटन अवसर पर आयोजित कार्यङ्मीम को संबोधित करते हुए कही।</p>

<p style="text-align: justify;"><strong>अन्य राज्यों के लिए प्रेरणास्त्रोत</strong></p>

<p style="text-align: justify;">सीजेआई श्री मिश्रा ने कहा कि नवनिर्मित बिल्डिंग देश के अन्य राज्यों के लिए प्रेरणा का स्त्रोत है। देश के अन्य स्थानों में ऐसे ही जिला व सत्र न्यायालय की बिल्डिंगों का निर्माण होना चाहिए। दिल्ली की साकेत कोर्ट एशिया की सबसे बड़ी कोर्ट है। उन्होंने कहा कि जब वह उक्त बिल्डिंग का उद्घाटन कर रहे थे तो ऐसा लग रहा था कि यह देश की सबसे अच्छी जिला व सत्र न्यायालय बिल्डिंग है लेकिन जबलपुर की यह बिल्डिंग उससे कमतर नहीं है।</p>

<p style="text-align: justify;"><strong>यह एक शुरुआत</strong></p>

<p style="text-align: justify;">उन्होंने कहा कि ग्रीस के एक विद्वान ने कहा था कि समथिंक वेल डन इज हॉफ डन, इसलिए मैं इसे शुरूआत मानता हूं। प्रदेश की अन्य न्यायालय भी ऐसे ही होने चाहिए ताकि न्याय के लिए लड़ने वाले पक्षकार, अधिवक्ता व न्यायिक अधिकारियों को सुविधाएं मिल सकें।</p>

<p style="text-align: justify;"><strong>जल्द लागू होगा प्रोटेक्शन एक्ट</strong></p>

<p style="text-align: justify;">मुख्यमंत्री शिवराज सिंह चौहान नेनई कोर्ट बिल्डिंग में अधिवक्ताओं को बैठने के लिए फर्नीचर उपलब्ध करवाने की बात कहते हुए कहा कि प्रदेश सरकार शीघ्र ही एडवोकेट्स प्रोटेक्शन एक्ट लागू करेगी।</p>

<p style="text-align: justify;"><strong>सीएम से कहा उपलब्ध कराएं वकीलोें को चेम्बर</strong></p>

<p style="text-align: justify;">उन्होंने मंच पर उपस्थित मुख्यमंत्री से अधिवक्ताओं के लिए चेम्बर उपलब्ध करवाने तथा अन्य न्यायालयों को सुविधा जनक बनाने का आग्रह किया। उन्होंने कहा कि न्यायिक अधिकारियों को मैं कैप्टन कहता हूं, वह इसलिए कि कैप्टन लड़ाई के मोर्चो में आगे रहता है। इसी तरह न्यायिक अधिकारी सीधे पीड़ित पक्ष व अधिवक्तओं के सामने रहता है। जो कई दिनों से भूखा है, उसके सामने कोई नहीं जाना चाहता है, भूखा कुछ भी कर सकता है। व्यक्तिगत खुशी से बढ़कर संस्था की खुशी है, इस बात को हमेशा याद रखना चाहिए।</p>

<p style="text-align: justify;"><strong>सीएम ने की हाको व सुको में फास्ट ट्रेक कोर्ट की मांग</strong></p>

<p style="text-align: justify;">सीएम ने मंदसौर में हुई मासूम बच्ची के साथ बलात्कार के बाद हत्या की कोशिश की घटना पर दुख व्यक्त करते हुए कहा कि ऐसे आरोपी हैवान हैं। भोपाल फास्ट कोर्ट ने मासूम बच्ची से बलात्कार व हत्या के मामले में 22 दिनों में आरोपी को फांसी की सजा से दण्डित किया था। उन्होंने मांग की ऐसी घटनाओं के लिए उच्च न्यायालय व सर्वोच्च न्यायालय में फास्ट ट्रेक कोर्ट का गठन किया जाये। जिससे तीन माह में ऐसे हैवानों को फांसी पर लटकाने का रास्ता साफ हो सके।</p>

<p style="text-align: justify;"><strong>सीजे हेमंत गुप्ता ने कहा  सभी को मिलेगी राहत</strong></p>

<p style="text-align: justify;">मप्र हाईकोर्ट के चीफ जस्टिस हेमंत गुप्ता ने कहा कि नव निर्मित कोर्ट बिल्डिंग के निर्माण में लगभग दो सौ करोड़ रूपये व्यय हुए हैं। कोर्ट बिल्डिंग का निर्माण क्षेत्र एरिया 77 हजार वर्ग है और इसके 81 कोर्ट रूम है। इसके निर्माण से गरीब व पीड़ित पक्षकारों को राहत मिलेगी। जस्टिस आरएस झा ने कहा कि मंच में उपस्थित पटना हाईकोर्ट के मुख्य न्यायाधिश राजेन्द्र मेनन व मप्र हाईकोर्ट में पदस्थ थे तो उनके मार्गदर्शन में बिल्डिंग निर्माण का कार्य शुरू किया गया था। मप्र हाईकोर्ट के वर्तमान मुख्य न्यायाधीश हेमंत गुप्ता ने कार्य को गति प्रदान की और सर्वोच्च न्यायालय के मुख्य न्यायाधीश आज उसका उद्घाटन करने आये हैं। संचालन न्यायिक मजिस्ट्रिेट अनु सिंह तथा आभार प्रदर्शन जिला अधिवक्ता संघ के अध्यक्ष आर के सिंह सैनी ने किया। कार्यङ्मीम में हाईकोर्ट व जिला न्यायालय के न्यायाधीशों के अलावा बड़ी संख्या में अधिवक्ता उपस्थित थे।</p>

<p style="text-align: justify;"><strong>सपत्नीक जबलपुर पहुंचे सीजेआई दीपक मिश्रा का स्टेशन पर भव्य स्वागत</strong></p>

<p style="text-align: justify;">भारत के मुख्य न्यायाधीश दीपक मिश्रा का शुङ्मीवार 29 जून की सुबह गोंडवाना एक्सप्रेस से सपत्नीक जबलपुर आगमन हुआ। रेलवे स्टेशन पर उनका स्वागत मप्र हाईकोर्ट के मुख्य न्यायाधीश हेमंत गुप्ता व अन्य न्यायाधीशों के अलावा रजिस्ट्री, जिला प्रशासन व पुलिस अधिकारियों ने पुष्पगुच्छ देकर किया। उल्लेखनीय है कि जस्टिस मिश्रा सीजेआई बनने के बाद दूसरी मर्तबा यहां आये हैं। इससे पूर्व विगत 1 दिसंबर 2017 को जबलपुर आगमन हुआ था।</p>
