<p style="text-align: justify;"><strong>भोपाल</strong>। राजधानी में योग को बढ़ावा देने के लिए नगर निगम हर वार्ड में योग प्रशिक्षण शिविर का आयोजन करेगा। इसके अलावा अब राजधानी में प्रस्तावित स्मार्ट सिटी के महर्षि पतंजलि के नाम से पहचानी जाएगी। महर्षि पंतजलि की प्रतिमा लगाई जाएगी। महापौर आलोक शर्मा ने पं. अटल बिहारी वाजपेयी विश्वविद्यालय में अंतराष्ट्रीय योग दिवस के अवसर पर यह घोषणा की की। वे यहां छात्रों को संबोधित कर रहे थे। उन्होंने कहा कि यह कदम योग को बढ़ावा देने के लिए उठाया गया है। शहर के सभी 85 वार्डों में योगा होगा। इसके लिए योग टीचर की भर्ती की जाएगी। महापौर ने कहा कि हमारा शहर स्वच्छता में नंबर दो पर आया है, अब स्वास्थ्य की बारी है। शहरवासियों को स्वस्थ्य रखना है, तो योग को नियमित रूप से अपनाना होगा। इसके लिए हर वार्ड में योग के माध्यम से लोगों को निरोग रहने के बारे में बताया जाएगा।</p>

<p style="text-align: justify;"><strong>गोंदरमऊ है पतंजलि का जन्म स्थान</strong></p>

<p style="text-align: justify;">योग के प्रणेता महर्षि पतंजलि का जन्म भोपाल के गोंदरमऊ में हुआ था। महापौर ने कहा कि पुरातत्वविद श्री नारायण व्यास के अनुसार महर्षि पतंजलि का जन्म 200 ईसा पूर्व अर्थात लगभग 2000 वर्ष पूर्व गोंदरमऊ में हुआ था, जिसका उल्लेख् ा महर्षि पतंजलि द्वारा लिखित महाभाष्य में किया गया है।</p>
