<p style="text-align: justify;"><strong>जबलपुर</strong>। मासूम बच्चियों से छेड़छाड़ और कुकृत्य के प्रयास थम नहीं रहे हैं। मंदसौर की घटना सुर्खियों में है तो शनिवार को घमापुर में एक मासूम से उसके ही चाचा ने छेड़छाड़ कर रिश्तों को तार-तार कर दिया। अब तिलवार थाना क्षेत्र में एक 70 वर्षीय वृद्ध ने 12 साल और 5 साल की मासूम के साथ दरिंदगी का प्रयास किया। तिलवारा पुलिस के मुताबिक 70 वर्षीय छोटेलाल जंगली दादा के नाम से जाना जाता है। उसने 22 जून को पड़ोस में रहने वाली 12 वर्षीय बच्ची से छेड़छाड़ शुरू की और जंगल ले जाने की कोशिश की।</p>

<p style="text-align: justify;"><strong>नहाते हुए देखता रहा</strong></p>

<p style="text-align: justify;">पुलिस के मुताबिक छोटेलाल उर्फ जंगली दादा 12 साल की बच्ची को नहाते हुए देखता रहा और जब वह फुर्सत हुई तो उसे जंगल ले जाने के लिए जबरदस्ती करने लगा। छोटेलाल की हरकतें देख बच्ची ने अपने परिजनों को बताया, तब उन्होंने उसे दबोच लिया। माफी मांगने के बाद मामला शांत हो गया।</p>

<p style="text-align: justify;"><strong>दुर्गा मंदिर के पास खेल रही</strong></p>

<p style="text-align: justify;">थी 5 साल की एक बच्ची घर के पास बने दुर्गा मंदिर के पास खेल रही थी, तभी जंगली दादा ने उसे बहलाना- फुसलाना शुरू किया और अपने साथ कर लिया। जंगली दादा बच्ची को कुछ दूर ही ले जाकर अश्लीन छेड़खानी करने लगा। बच्ची जंगली दादा की गंदी हरकतों को समझ गई और उसने शोर करना शुरू कर दिया। मौके पर परिजन पहुंचे और उन्होंने बच्ची को लेकर तिलवारा थाने में शिकायत की। पुलिस ने मामला कायम कर आरोपी को गिर&mu;तार कर लिया है।</p>

<p style="text-align: justify;"><strong>रांझी में महिला से छेड़छाड़</strong></p>

<p style="text-align: justify;">रांझी गांधी व्यायाम शाला के पास रहने वाली 27 वर्षीय महिला ने भी सरेराह छेड़खानी की रिपोर्ट दर्ज कराई है। मोहल्ले के सुरेश चौधरी नामक युवक पर आरोप लगाया है कि वह पिछले कई दिनों से पीछा कर परेशान कर रहा है। दोपहर में जब वह अपने बच्ची के साथ जा रही थी तब करौंदी में उसे सुरेश ने पकड़ लिया और जबरदस्ती करने लगा। जाते-जाते वह जान से मारने की धमकी भी दे गया। पुलिस ने मामला दर्ज कर लिया है।</p>
