<p style="text-align: justify;"><strong>नई दिल्ली</strong>। थाईलैंड में बचाव दल के गोताखोर उस गुफा में कुछ किलोमीटर अंदर तक पहुंच गए हैं जहां पानी भर जाने से 12 लड़के और उनके फुटबाल कोच आठ दिन से फंसे हुए हैं। मौसम में सुधार के साथ आज लगातार खोज अभियान जारी है। बचाव दल बच्चों को ढूंढने की उम्मीद में थाम लुआंग गुफा के भीतर पहुंचे हैं। 11 से 16 वर्ष के लड़के और उनके फुटबाल कोच करीब एक सप्ताह से अधिक समय से वहां फंसे हैं। कड़े प्रयासों और अंतरराष्ट्रीय मदद के बावजूद उनके लापता होने के बाद से उनसे कोई संपर्क नहीं हो पाया है। मानसून की बारिश ने गलियारों को ब्लॉक कर बचाव कार्य को और अधिक जटिल बना दिया।</p>
