<p style="text-align: justify;"><strong>वाशिंगटन</strong>। अमेरिका के राष्ट्रपति डॉनल्ड ट्रंप ने अमेरिका की अंतरराष्ट्रीय सीमा को सुरक्षित रखने और गैरकानूनी तरीके से लोगों के प्रवेश को रोकने का प्रण करते हुए कहा कि वह चाहते हैं कि सिर्फ योग्य लोग ही देश में आएं। ट्रंप ने कड़ी आलोचनाओं के बीच इस सप्ताह की शुरूआत में आव्रजक परिवार को बच्चों से अलग करने की विवादस्पद नीति को वापस ले लिया।&nbsp;</p>

<p style="text-align: justify;"><strong>जब तक सीमा सुरक्षित नहीं होगी, चैन से नहीं बैठेंगे</strong></p>

<p style="text-align: justify;">डोनाल्ड ट्रंप ने कहा कि आप सोचते हैं कि वह यहां अपने अच्छे लोगों को रखने जा रहे हैं। वह अपने अच्छे लोगों को नहीं, बल्कि खराब लोगों को रखने जा रहे हैं। और जब वह अपराध करते हैं तो हम अचंभित होते हैं। हम तब तक चैन से नहीं रहेंगे जब तक हमारी सीमा सुरक्षित नहीं हो जाती। हम अंतिम रूप से आव्रजन संकट को सभी के लिए एक बार में ही समाप्त करेंगे। ट्रंप ने कहा कि अमेरिका चाहता है कि लोग इस देश में आएं लेकिन वैध तरीके से।&nbsp;</p>

<p style="text-align: justify;"><strong>व्हाइट हाउस में आयोजित हुआ कार्यक्रम</strong></p>

<p style="text-align: justify;">अमेरिकी राष्ट्रपति ट्रंप ने देश में अवैध तरीके से रहने वालों द्वारा मारे गए लोगों के परिवारों से वाइट हाउस में एक कार्यक्रम के दौरान जोर देते हुए कहा कि उनकी सरकार का पहला कर्तव्य और बड़ी वफादारी अमेरिका के लोगों के प्रति है। यहां के नागरिकों की देश में और सीमा पर सुरक्षा सुनिश्चित करने में है। एंजल फैमिली के नाम से पहचाने जाने वाले इन परिवारों को ट्रंप ने कहा कि हम चाहते हैं कि हमारे देश में योग्य लोग आएं न कि ऐसे लोग जिन्हें अन्य देश कचरे के डिब्बे में डाल देते हैं और यहां भेजते रहते हैं।&nbsp;</p>

<p style="text-align: justify;"><strong>ट्रंप को अब भी नहीं किम पर ऐतबार, उत्तर कोरिया पर 1 साल और जारी रहेगा प्रतिबंध </strong></p>

<p style="text-align: justify;">इधर ट्रंप अभी भी उत्तर कोरिया के शासक किम जोंग पर ऐतबार नहीं कर पा रहे हैं, इसी कारण ट्रंप ने उत्तर कोरिया के खिलाफ नेशनल इमरजेंसी की अवधि एक साल के लिए और बढ़ा दी है। ट्रंप ने कहा, उत्तर कोरिया अब भी अमेरिका की राष्ट्रीय सुरक्षा, विदेश नीति और अर्थव्यवस्था के लिए &#39;असामान्य और असाधारण&#39; खतरा पेश करता है। ट्रंप की यह टिप्पणी तब आई है जब उन्होंने सिंगापुर में किम के साथ शिखर वार्ता की जिसमें किम परमाणु निरस्त्रीरकण के लिए राजी हुए। ट्रंप ने कहा कि जब तक परमाणु निरस्त्रीकरण पूरा नहीं होता तब तक वह अधिकतम दबाव बनाने का अभियान जारी रखेंगे।&nbsp;</p>

<p style="text-align: justify;"><strong>90 प्रतिशत ड्रग्स दक्षिण बॉर्डर पार से आती है</strong></p>

<p style="text-align: justify;">ट्रंप ने 2011 की सरकारी रिपोर्ट का हवाला देते हुए कहा, गिर&mu;तार किए गए अपराधियों में 25 हजार पर हत्याओं, 42 हजार पर लूट, लगभग 70 हजार पर यौन अपराधों और 15 हजार पर अपहरण के मामले हैं। अकेले टेक्सास में पिछले 7 साल में 2.5 लाख लोग गिर&mu;तार किए गए। 6 लाख लोगों के खिलाफ आपराधिक मुकदमे लिखे गए। 2016 में 15 हजार अमेरिकी ड्रग्स की ओवर डोज से मारे गए। 90 फीसदी से ज्यादा ड्रग्स दक्षिण बॉर्डर पार से आती है।</p>
