<p style="text-align: justify;"><strong>जबलपुर</strong>।राज्य सरकार ने शनिवार को जारी की 21 आईपीएस अफसरों की तबादला सूची में जबलपुर एसपी शशिकांत शुक्ला को भी हटा कर पीएचक्यू भेज दिया है। उनके स्थान पर रतलाम एसपी अमित सिंह को नया कप्तान बनाया गया है। श्री सिंह वर्ष 2009 बैच के आईपीएस हैं। वहीं सिंगरौली के एसपी विनीत कुमार जैन को नया एसआरपी बनाया गया है। एसपी शशिकांत शुक्ला को गृह विभाग ने 13 जुलाई 2017 को कटनी से जबलपुर स्थानांतरित किया था। शुक्ला के कमान संभालने के बाद शहर में अपराधों के ग्राफ में कमी आने के कयास लगाए गए थे ऐसा नहीं हो सका। एक साल भी पूरा नहीं हो पाने के बीच हुए श्री शुक्ला के तबादले को लेकर देर रात तक महकमे में तरह-तरह की चर्चाएं सरगर्म रहीं।</p>
