<p style="text-align: justify;"><strong>ग्वालियर</strong>&nbsp;।&nbsp; दर्द से परेशान लोगों से बिना कोई शुल्क लिए उनके दर्द का इलाज मालिश के माध्यम से कर पर्यावरण संरक्षण के लिए भी कार्य कर रहे हैं। यह जानकारी पत्रकारो ंको देते हुए राधेलाल ने बताया कि वह मरीज का घुटनों से इलाज करते हैं। उन्होंने बताया कि घुटनों से मालिश कर वह स्पोंडीलाइटिस, सर्वाइकल, रीढ़ की हड्डी के गेपों का दर्द, साइटिका, हड्डियों के जोड़ों का दर्द, गठिया वाय सहित कुल 36 प्रकार के दर्द का इलाज कर रहे हैं। मरीज के ठीक होने के बाद वह उससे कुछ नहीं लेते हैं, बस केवल मरीज से एक पौधा लगवाते हैं, जिससे पर्यावरण संरक्षण हो सके। राधेलाल ने बताते कि वह सुबह 8 से दोपहर 1 बजे तक तुलसी विहार कॉलोनी सेवा नगर में मरीजों का इलाज करते हैं। इसके बाद शाम को सोढ़ी ट्रांसपोर्ट के सामने गणेश मंदिर कंपू पर 5 से 8 बजे तक मरीजों को देखते हैं। उन्होंने बताया कि यह कला अपने पिताजी से सीखी है और इसका लाभ वह ग्वालियर के साथ आसपास के प्रदेशों से आने वाले मरीजों को दे रहे हैं। उन्होंने कहा कि मालिश से सर्वाइकल का दर्द केवल तीन दिन में दूर हो जाता है। इसके साथ ही अगर किसी मरीज को दवा की जरुरत होती है, तो उसे आयुर्वेदिक दवा देते हैं। दर्द के साथ-साथ मुधमेह की भी इनके पास अचूक दवा है। उन्होंने बताया कि वह शहर के कई प्रसिद्ध व्यक्तियों को अपनी इस कला के माध्यम से लाभ पहुंचाया है।</p>
