<p style="text-align: justify;"><strong>भोपाल</strong>। सूखी सेवनिया इलाके में रविवार की रात बारिश के दौरान एक कार सड़क किनारे अंधेरे में खड़े ट्रक से टकरा गई। 12वीं का छात्र चालक से बात करने और ट्रक का नंबर देखने बाहर निकला तो लोडिंग वाहन ने उसे कुचल दिया। गंभीर रूप से घायल छात्र को हमीदिया अस्पताल ले जाया गया, जहां डॉक्टरों ने उसे मृत घोषित कर दिया। टक्कर मारने वाले वाहन का पता चल गया है। पुलिस के मुतबिक ईदगाह हिल्स निवासी मनोज कुमार महावर पासपोर्ट कार्यालय में सीनियर पासपोर्ट असिस्टेंट हैं। उनके छोटे बेटे विष्णु के अनुसार मां सांची स्थित मायके गई थी। रविवार को वे अपने पापा, बड़े भाई चंद्रप्रकाश उर्फ चित्रू (20) और चचेरे भाई गगन के साथ मां को लेने कार से सांची गए थे। रात नौ बजे लौटते समय तेज बारिश होने लगी। बालमपुर घाटी और भदभदा घाट के बीच रास्ते पर खड़े एक ट्रक से उनकी कार टकरा गई। पुलिस के मुताबिक चंद्रप्रकाश कार से उतरकर ट्रक ड्राइवर से बात करते हुए ट्रक का नंबर देखने लगा। इसी दौरान विदिशा की तरफ से आया तेज र&mu;तार एक मैजिक वाहन (एमपी04 एलसी 1876) भाई को टक्कर मारते हुए निकल गया। चंद्रप्रकाश वहीं जमीन पर ढेर हो गया। उसको तत्काल अस्पताल ले गए, जहां डॉक्टरों ने उन्हें मृत घोषित कर दिया। टक्कर मारने वाला वाहन सीहोर का है। उसकी तलाश की जा रही है।</p>
