<p style="text-align: justify;"><strong>नई दिल्ली</strong> दिल्ली के मुख्यमंत्री अरविंद केजरीवाल इलाज के लिए गुरुवार को बेंगलुरु रवाना हो रहे हैं। दरअसल, उप राज्यपाल कार्यालय राजनिवास में 9 दिनों तक धरने पर रहने के दौरान उनकी तबीयत बिगड़ गई है। केजरीवाल बेंगलुरु में नैचुरोपैथी के जरिए अपना इलाज कराएंगे। केजरीवाल इससे पहले भी बेंगलुरु में इलाज करा चुके हैं। धरने के कारण केजरीवाल का शुगर लेवल बढ़ गया है जिसके बाद उन्होंने बेंगलुरु जाने का फैसला किया है। केजरीवाल ने तबीयत खराब होने के कारण बुधवार को अपनी सभी मीटिंग कैंसल कर दी हैं। धरने के दौरान केजरीवाल न तो समय पर खा रहे थे और न ही समय पर सो रहे थे, जिस वजह से उनका ब्लड शुगर काफी बढ़ गया है। वहीं चीफ सेक्रेटरी पर हुए हमले को लेकर आईएएस अधिकारियों का मौन व्रत आज भी जारी रहा।</p>
