<p style="text-align: justify;"><strong>ग्वालियर &nbsp;</strong>।&nbsp; आईपीएल क्रिकेट के खेल पर शहर में करोड़ों रुपए का सट्टा आॅन लाइन लगाया जा रहा है। लेकिन यह सट्टा कहीं पर बैठकर या फिर फोन पर नहीं चलता। यह राह चलते आप अपने मोबाइल से खेला जाता है। खास बात यह है कि इस आॅन लाइन का खेल खाकी व खादी की सरपरस्ती में फल फूल रहा है। इस खेल को बेधड़क चलाने की परमीशन शहर के नामचीन खादीधारी व खाकी के अधिकारी और कर्मचारी की संलिप्तता बताई जा रही है। इसका नेटवर्क मुरार से शुरू होकर लश्कर तक फैला हुआ है। सूत्र बताते हैं कि इस खेल में क्राइम ब्रांच के कुछ जवान भी अपनी हिस्सेदारी रखते हैं।</p>

<p style="text-align: justify;"><strong>इस तरह होता है गेम</strong></p>

<p style="text-align: justify;">बुक्की द्वारा कस्टमर का खाता खोला जाता है। कस्टमर को एक वेबसाइट दे दी जाती है। साथ ही उसे आईडी व पास वर्ड दिया जाता है। वेबसाइट पर बुग्गी द्वारा दी गई आईडी व पासवर्ड जब आप डालते हैं तो वह आईपीएल द्वारा करवाए जा रहे क्रिकेट गैम में पहुंच जाता है। लेकिन वेबसाइट आॅपरेट करने के आपसे सौ रुपए खाते से काट लिए जाते हैं। एक मैच में एक बार ही आपके खाते से पैसा काटा जाता है, लेकिन यदि दूसरा मैच खेलते हैं तो फिर से सौ रुपए अपके खाते से काटे जाएंगे। इसके बाद जितना भी आप खेल खेलते हैं, हारने पर आपके खाते से पैसा कट जाएगा और जीतने पर आपके खाते में पैसा आ जाएगा।</p>

<p style="text-align: justify;"><strong>16 आईडी पर जुड़े लाखों लोग</strong></p>

<p style="text-align: justify;">सटोरिया द्वारा करीब 16 आइडी संचालित की जा रही हैं। जिस पर शहर से ही करीब दो लाख लोग जुड़े बताए गए हैं, जो प्रतिदिन करोड़ों का हारजीत का गैम खेलते हैं। इन आईडी के नाम बेट-99, पनस्ट्रीक, अब-99, अब-98, गैमप्ले-25, सनसाईन-21 हैं।</p>
