<p style="text-align: justify;"><strong>नई दिल्ली</strong>। बर्मिंघम में 2022 में होने वाले राष्ट्रमंडल खेलों से निशानेबाजी को हटाने को लेकर जारी हंगामा ब्रिटिश संसद तक पहुंच गया और बुधवार को संसद के निचले सदन हाउस आॅफ कॉमन्स में इस मुद्दे पर बहस होगी। यह घटनाक्रम भारतीय राष्ट्रीय रायफल संघ के अध्यक्ष रनिंदर सिंह द्वारा लगातार की गई कोशिशों का नतीजा है और ऐसा समझा जा रहा है कि भारत इन खेलों में निशानेबाजी को दोबारा शामिल कराने के लिए हाउस आॅफ कॉमन्स में विभिन्न दलों का समर्थन जुटाने में सफल रहा है।</p>
