<p style="text-align: justify;"><strong>इस्लामाबाद</strong>। पाकिस्तान के पूर्व सैन्य शासक परवेज मुशर्रफ ने शुक्रवार को आल इंडिया मुस्लिम लीग (एपीएमएल) के प्रमुख के पद से इस्तीफा दे दिया। उन्होंने इस्तीफा सुप्रीम कोर्ट द्वारा उन पर 25 जुलाई को प्रस्तावित चुनावों को लड़ने से रोक लगाने के बाद दिया। मुशर्रफ ने यह कदम इसलिए उठाया क्योंकि सुप्रीम कोर्ट ने दुबई में मौजूद पूर्व तानाशाह के अदालत के सामने पेश होने में नाकाम रहने के बाद मुशर्रफ को नामांकन पत्र सौंपने की अनुमति की अंतरिम राहत वापस ले ली थी। प्रधान न्यायाधीश से कई बार आश्वासन मिलने के बाद भी मुशर्रफ अदालत के सामने पेश नहीं हुए थे, जिसके कारण उनका सशर्त नामांकन रद्द कर दिया गया था। पार्टी के महासचिव रहे मुहम्मद अमजद को पार्टी का अध्यक्ष बनाया गया है। अब वे पार्टी के सभी मामलों के प्रभारी होंगे।</p>
