<p style="text-align: justify;"><strong>मास्को</strong>। विश्व की नंबर एक टीम और गत चैंपियन जर्मनी का फीफा विश्वकप फुटबॉल टूर्नामेंट के पहले ही दौर में बाहर हो जाना और टूर्नामेंट में सबसे निचली रैंकिंग की टीम तथा मेजबान रूस का दो मुकाबले जीतकर दूसरे दौर में पहुंच जाना विश्व कप के ग्रुप चरण के सबसे ज्यादा चौंकाने वाले परिणाम रहे। जर्मनी के उलटफेर का शिकार हो जाने के बीच दुनिया के दो सबसे बड़े खिलाड़ियों लियोनल मेसी की अर्जेंटीना और नेमार की ब्राजील का शुरुआती लड़खड़ाहट के बाद संभलकर नॉकआउट दौर में पहुंच जाना विश्व कप को संतुलित कर गया।</p>
