<p style="text-align: justify;"><strong>नागपुर</strong>। महाराष्ट्र में इन दिनों मॉनसून की बारिश जारी है। नागपुर में शुक्रवार सुबह से भारी बारिश हो रही है। इस वजह से जगह-जगह जलभराव की समस्या सामने आ रही है। यहां तक कि नागपुर विधानसभा के अंदर भी पानी भर गया है। विधानसभा की बिजली भी ठप है जिस वजह से अधिवेशन रद्द हो गया। सोमवार तक विधानसभा सत्र टाल दिया गया है। बता दें कि नागपुर में सुबह से ही बारिश हो रही है। बारिश के साथ ही नगर निगम के दावों की पोल खुलती दिख रही है। जगह-जगह सड़कें धंसने और जलभराव की तस्वीरें सामने आई हैं। यहां तक कि पॉश इलाके में भी पानी भर गया है। भारी बारिश के साथ ही बिजली सेवा भी ठप है। नागपुर में कई पावर सब स्टेशन में पानी भर गया है। उधर विधानभवन के आसपास भी भारी बारिश के कारण जलभराव हो गया है। विधानभवन के पावर सब स्टेशन में पानी घुस गया है। बिजली आपूर्ति भी ठप है।</p>
