<p style="text-align: justify;"><strong>इंदौर</strong> । इंदौर के देवी अहिल्याबाई होलकर एयरपोर्ट से जुलाई महीने में 5 शहरों के लिए नई फ्लाइट शुरू हुई हैं। बताया जा रहा है कि इन &mu;लाइटों में इंडिगो एयरलाइंस और जेट एयरवेज की &mu;लाइट शामिल हैं। इन नई &mu;लाइट्स में कोलकाता और लखनऊ इंदौर से सीधे जुड़ेगा। वहीं इंडिगो एयर लाइंस ने इंदौर एयरपोर्ट को अपना बेस भी बनाया है, जिससे और भी फ्लाइटस बढ़ने की संभावना बढ़ गई है। इंदौर एयरपोर्ट से कोलकाता, लखनऊ, बेंगलुरु, नागपुर और अहमदाबाद के लिए जुलाई में 11 नई उड़ानें शुरू होंगी। इनमें सबसे ज्यादा 8 उड़ानें इंडिगो एयरलाइंस की, 2 उड़ानें एयर उड़ीसा की और 1 जेट एयरवेज की होगी। पहले इंदौर से कोलकाता और लखनऊ जाने के लिए सीधी उड़ान उपलब्ध नहीं थी। ऐसे में यात्रियों को इन शहरों के साथ अन्य मार्गों पर भी उड़ानें बढ़ने से ज्यादा विकल्प मिलेंगे। कुछ समय पहले अलग-अलग एयरलाइंस ने इंदौर से नई उड़ानें शुरू करने की घोषणा की थी। जुलाई में इंडिगो एयरलाइंस बेंगलुरु के लिए आने और जाने वाली मिलाकर चार नई उड़ानें शुरू करेगी। अभी इस मार्ग पर छह उड़ानें संचालित हैं। नई उड़ानों के बाद इनकी संख्या 10 हो जाएगी। यानी, रोज जाने-आने के लिए पांच-पांच उड़ानें उपलब्ध होंगी। बेंगलुरु से रात में आने वाला विमान इंदौर एयरपोर्ट पर ही रुकेगा। जेट एयरवेज ने 16 जून को लखनऊ से इंदौर आने वाली उड़ान शुरू की थी, जो वापसी में दिल्ली होते हुए जाती थी, यह बंद हो गई थी। बताया जा रहा है कि 2 जुलाई से इंदौर से फ्लाइट सीधे लखनऊ जाएगी। लगभग 15 जुलाई के आसपास इंडिगो कोलकाता के लिए 2 फ्लाइट शुरू करेगा। वर्तमान में इन शहरों के लिए इंदौर से कोई सीधी उड़ान नहीं है। 10 जुलाई से एयर उड़ीसा एयरलाइंस भी इंदौर से अहमदाबाद के बीच जाने और आने वाली दो &mu;लाइट शुरू करेगी। इंदौर एयरपोर्ट डायरेक्टर अर्यमा सान्याल ने बताया कि हम लगातार प्रयास कर रहे हैं कि इंदौर एयरपोर्ट से लगातार नई &mu;लाइटें शुरू हों और यात्रियों को सभी सेवाएं मिलें। अब इंडिगो ने जब इंदौर एयरपोर्ट में अपना बेस बना लिया है तो सीधे इंटरनेशनल फ्लाइट  मिलने की संभावना भी बढ़ गई है।</p>
