<p style="text-align: justify;"><strong>भोपाल</strong>।<strong> </strong>एयरगन को रायफल में तब्दील कर बेचने वाले एक युवक की टीटी नगर पुलिस ने गिरफ्तार किया है। पुलिस ने बताया कि शाहजहांनाबाद निवासी सुबूर अहमद को बाणगंगा के पास से पकड़ा गया। वहां वह बंदूक बेचने की फिराक में खड़ा था। उसके पास से 2 एयरगन, .22 बोर की रायफल, 315 बोर की पुरानी रायफल और 29 जिंदा कारतूस बरामद हुए हैं। आरोपी ने बताया कि वह पहले बंदूक सुधारने की दुकान चलाता था, जिसे तीन साल पहले बंद कर चुका है। आरोपी अब तक कितने लोगों को इस प्रकार से गन बेच चुका है, इसके बारे में पूछताछ की जा रही है।</p>
