<p style="text-align: justify;">&nbsp;<strong>भोपाल । </strong>&nbsp;&nbsp; जीवटता, लगन और संघर्ष की मिसाल बन गई हैं रंभा चौहान। जिसने बिना साइकिल और बिना स्कॉलरशिप के झाबुआ जिले के दूरस्थ गांव नवापाड़ा से 18 किमी का सफर पैदल किया, ताकि पारा स्थित कॉलेज में पढ़ाई जारी रख सके और अफसर बन सके। यह सपना सच करने वाली रंभा अपने इलाके की पहली लड़की है, जो अब सारी लड़कियों के लिए एक आईकॉन बन चुकी है। दरअसल, झाबुआ के अधिकतर गांवों की तरह रंभा का गांव भी गरीबी की दलदल में फंसा हुआ है, जहां लड़कियों का पढ़ाई-लिखाई से कोई वास्ता नहीं होता। इसकी एक वजह यह भी है कि 18 किमी दूर पारा में मिडिल स्कूल है, जिससे लड़कियां इतनी दूर पढ़ने जाने के बजाय पढ़ाई ही छोड़ देती हैं। ऐसे में भी रंभा ने आगे पढ़ाई जारी रखी, जिसमें परिवार ने भी मदद की। इसके बाद साल-दर-साल रंभा रोजाना पैदल चलकर अपने गांव से 18 किमी दूर पारा पढ़ने जाने लगी। पैदल इसलिए जाना पड़ता था कि एक्सीलेंस स्कूल में दाखिला होने से साइकिल और स्कॉलरशिप नहीं मिली।मिलना चाहता है</p>

<p style="text-align: justify;"><strong>अब हर कोई रंभा से मिलना चाहता है</strong></p>

<p style="text-align: justify;">रंभा की संघर्ष से मिली कामयाबी के बारे में पता चलते ही मुख्यमंत्री शिवराज सिंह चौहान ने और फिर महानिदेशक जेल संजय चौधरी ने सम्मानित किया। रंभा के पिता राघव सिंह चौहान गरीब किसान हैं, जो किसी तरह परिवार का पालन पोषण करते हैं। अब उनसे मिलने आसपास के गांव से किसान आते हैं और उनकी बेटी की कामयाबी पर बधाई देते हैं। वहीं, जब भी रंभा के गांव आने की खबर फैलती है तो आसपास के गांव से लड़कियां आती हैं और पढ़ाई से लेकर पीएससी तक के बारे में बातें करतीं और सक्सेस के लिए टिप्स लेती हैं। आलम यह है कि हर कोई चाहता है कि उसकी बेटी भी पढे&THORN;-लिखे और रंभा की तरह अफसर बनकर गांव में आए।</p>
