<p style="text-align: justify;"><strong>भोपाल</strong>। कांग्रेस के साथ अब भाजपा सरकार के मंत्री और विधायक उमाशंकर गुप्ता ने भी भोपाल दक्षिण पश्चिम विधानसभा क्षेत्र में 800 से अधिक डुप्लीकेट मतदाता होने की शिकायत की है। एसडीएम इसकी जांच कर रहे हैं। नाम न छापने की शर्त पर एक अधिकारी ने बताया कि जांच पूरी हो गई है, शुक्रवार तक गड़बड़ नाम हटा दिए जाएंगे। कांग्रेस ने की शिकायत: कांग्रेस के पूर्व जिला अध्यक्ष व पूर्व विधायक पीसी शर्मा ने मंगलवार को एसडीएम टीटी नगर के पास मतदाता सूची में गड़बड़ी की शिकायत की। उन्होंने आरोप लगाए कि करीब 6 हजार 787 नाम दक्षिण पश्चिम विधानसभा में ऐसे है जो एक से अधिक बार वोटर सूची में जुडे हैं। मध्य क्षेत्र में भी 4 हजार से ज्यादा नाम अब भी डुप्लीकेट है। इसमें अब तक संशोधन नहीं किया गया है।</p>
