<p style="text-align: justify;"><strong>&nbsp;कराची</strong>। पाकिस्तान कर माफी योजना से मालामाल हो गया है। इस योजना के तहत सरकार को अब तक टैक्स के रूप में करीब 80 अरब रुपए प्राप्त हुए हैं जबकि लगभग पांच हजार लोगों ने विदेश में अपनी संपत्ति घोषित की है। यह योजना शनिवार को समाप्त हो गई। पाक सरकार बीते अप्रैल में यह योजना लेकर आई थी। कराची के अरबपति कारोबारी हबीबुल्ला खान ने पाकिस्तान के बाहर अपनी 1.25 अरब रुपये की संपत्ति घोषित की है। इस योजना के तहत संपत्ति की यह सबसे बड़ी घोषणा बताई जा रही है। खान मेगा एंड फोर्ब्स ग्रुप आॅफ कंपनीज के संस्थापक और अध्यक्ष हैं। खान ने अपनी संपत्ति की घोषणा दस अप्रैल को कर राहत पर लाए गए अध्यादेश के तहत की है। इस योजना को बीते अप्रैल में तत्कालीन पीएमएल (एन) सरकार ने विदेशी मुद्रा भंडार को बढ़ाने के मकसद से शुरू किया था।</p>
