<p style="text-align: justify;"><strong>भोपाल &nbsp;</strong>। टीटी नगर स्थित डिपो चौराहे पर सोमवार की शाम कार से आए तीन युवकों ने अचानक लो-फ्लोर बस के सामने कार रोककर बस में तोड़फोड़ कर दी। अचानक हुए इस हमले से बस में बैठे यात्रियों में भगदड़ मच गई। सभी बस से उतरकर भाग खड़े हुए। इधर तोड़फोड़ करने वाले युवक भी कार लेकर फरार हो गए। तोड़फोड़ में बस के ड्राइवर कांच लगने से जख्मी हो गया है। घटना उस वक्त की है, जब एसआर-4 रूट की लो-फ्लोर बस कोलार से करोंद की तरफ जा रही थी। शाम सात बजे डिपो चौराहे पर ड्राइवर भगवान अग्रवाल ने सवारी उतारने के लिए बस रोकी। इस दौरान कंडक्टर ऐशबाग निवासी राजेंद्र परमार सवारियां उतारने लगा। इसी बीच अचानक सफेद रंग की मारुति स्वीफ्ट डिजायर कार बस के आगे आकर रुक गई। उसमें तीन युवक सवार थे। तीनों कार से उतरे और गाड़ी को स्टार्ट करके रखी। युवकों ने कार से लोहे की रॉड निकालकर बस के सामने के कांच पर ताबड़ तोड़ प्रहार करना शुरू कर दिए। बस के आसपास के कांच भी फोड़ दिए। कांच फोड़ने के बाद तीनों कार में बैठकर भाग निकले। अचानक हुए इस हमले से बस में बैठी सवारियों में खलबली मच गई। करीब 20 सवारी बैठी थीं। सभी उतरकर भाग खड़े हुए। कंडक्टर राजेंद्र परमार ने बताया कि उसने कार का फोटो खींच लिया था। घटना के बाद ड्राइवर और कंडक्टर थाने पहुंचे और कार सवारों के खिलाफ मामला दर्ज कराया। आरोपी जिस कार में सवार होकर आए थे, उस पर महाराष्ट्र की नंबर लिखा हुआ था</p>

<p style="text-align: justify;"><strong>यात्रियों को दूसरी बस से भेजना पड़ा</strong></p>

<p style="text-align: justify;">ड्राइवर भगवान अग्रवाल ने बताया कि हमला होते देख सभी लोग तत्काल बस से उतर गए। कुछ सवारियों को दूसरी बस में शि&mu;ट कर रवाना किया गया। उन्होंने कहा कि हमले की वजह समझ नहीं आई। न तो किसी से विवाद हुआ है और न एक्सीडेंट।</p>

<p style="text-align: justify;"><strong>देर तक लगा रहा जाम</strong></p>

<p style="text-align: justify;">बस पर हमला होते देख भीड़ लग गई। इससे जाम की स्थिति बन गई थी। कुछ लोगों ने कार सवारों को रोकने का प्रयास किया। कंडक्टर राजेंद्र ने बताया कि वे कार वालों को नहीं जानते हैं, लेकिन पुलिस का कहना है कि रास्ते में कोई विवाद जरूर हुआ होगा, जिसकी जांच की जा रही है। फिलहाल तोड़फोड़ का मामला दर्ज कर लिया गया है।</p>
