<p style="text-align: justify;"><strong>ग्वालियर।</strong> वीआईएसएम ग्रुप आॅफ स्ट्डीज में बुधवार को ग्वालियर के छायाकार विक्रांत चतुर्वेदी के छायाचित्रों की प्रदर्शनी का आयोजन किया गया। इसके मुख्य अतिथि ग्वालियर के वरिष्ठ चिकित्सक एवं सर्जन डॉ. एसएम तिवारी थे। विशिष्ट अतिथि बाल आयोग भारत सरकार के पूर्व सदस्य श्री विभांशु जोशी थे। अध्यक्षता जीवाजी विश्वविद्यालय के पूर्व रजिस्ट्रार डॉ. डीएसचंदेल ने की। इस प्रदर्शनी में समाज के विभिन्न आयामों जैसे प्रकृति, आध्यात्म, जीवन एवं संघर्ष आदि से संबंधित छाया चित्रों को प्रदर्शित किया गया। अतिथियों ने प्रदर्शित छाया चित्रों की सराहना की। इस दौरान ग्वालियर की साक्षी शर्मा एवं गोरखपुर के आजाद पांडे को गरीब एवं उपेक्षित बच्चों के लिए किए गए उनके उत्कृष्ट कार्यों के लिए शॉल एवं श्री फल देकर सम्मानित किया गया। इस अवसर पर वीआईएसएम ग्रुप आॅफ स्ट्डीज के चैयरमेन डॉ. सुनील राठौर ने कहा कि छायाचित्र हमारे समाज का आइना होते हैं। ये हमें हमारे आस-पास चल रही गतिविधियों से अवगत कराते हैं। विक्रांत चतुर्वेदी की प्रशंसा करते हुए उन्होने कहा कि उनका कार्य करने का अंदाज औरों से अलग है। कार्यक्रम में संस्थान की चेयरपर्सन श्रीमती सरोज राठौर, निदेशक डॉ. प्रज्ञा सिंह के साथ-साथ समस्त स्टॉफ एवं छात्र- छात्राएं उपस्थित थे।</p>
