<p style="text-align: justify;"><strong>जबलपुर</strong>। ओमती पुलिस ने एक संदिग्ध चोर को जिला कोर्ट की नवनिर्मित बिल्डिंग के पीछे पकड़ा। उससे पूछताछ में उसने अपने एक मित्र के साथ मिलकर वाहन चोरी करना कबूल किया। पुलिस ने उसके साथी को भी गिरफ्तार कर लिया है। दोनों के कब्जे से 12 दोपहिया वाहन 6 लाख रुपए कीमत के जब्त किए गए है। एएसपी दीपक कुमार शुक्ला ने पत्रकारवार्ता में बताया कि नये कोर्ट भवन के पीछे एक संदिग्ध एक्सिस मोपेड बिना नम्बर की लिये हुए उसे े बेचने की फिराक मे खड़ा है। पुलिस ने घेराबंदी कर नरेन्द्र प्रजापति उम्र 32 वर्ष निवासी कंचनपुर आधारताल को पकड़ा। उसने अपने साथी राजेन्द्र अहिरवार के साथ वाहन चोरी करना कबूल किया। पुलिस ने घमापुर निवासी राजेन्द्र अहिरवार के घर से 5 दुपहिया वाहन एवं नरेन्द्र के घर से 6 दो पहिया वाहन जब्त किए। इस तरह आरोपियों के कब्जे से कुल 12 वाहन जब्त हुए है। इनकी भूमिका रही चोरों को पकड़ कर उनसे वाहन जब्त करने में टीआई अरविंद चौबे एवं अन्य पुलिस कर्मी नवल सिंह, घनश्याम चौधरी, राजीव दुबे, रवि सागर पाण्डे, अनूप सिंह, सत्येन्द्र यादव, रोहित दुबे की सराहनीय भूमिका रही। पुलिस अधीक्षक शशिकांत शुक्ला ने टीम को पुरस्कृत करने की घोषणा की है।</p>
