<p style="text-align: justify;"><strong>मुंबई</strong>। लैंड रोवर ने 2018 मॉडल वाली रेंज रोवर और रेंज रोवर स्पोर्ट लांच कर दी है। रेंज रोवर की कीमत करीब 1.75 करोड़ रुपए और रेंज रोवर स्पोर्ट की कीमत 1 करोड़ रुपए है। दोनों ही कारों में सबसे बड़ा बदलाव इनके फ्रंट लुक में किया गया है। अब इनमें मैट्रिक्स एलईडी हेडलैंप के साथ फ्रंट ग्रिल का डिजाइन पूरी तरह से नया है। इंटीरियर में सबसे बड़ा बदलाव सेंटर कंसोल पैनल के यूजर इंटरफेस में किया गया है। अब इन दोनों गाड़ियों में टच प्रो डुअल स्क्रीन दिया गया है जिसमें इंफोटेनमेंट के साथ एसी के कंट्रोल दिए गए हैं। इनके इंजन में कोई बदलाव नहीं किया गया है। लेकिन ड्राइविंग प्लेजर को बेहतर करने के लिए कई नए टेक्नोलॉजी शामिल किए गए हैं।</p>
