<p style="text-align: justify;">&nbsp;<strong>बेरुत</strong>। सीरिया सरकार के जार्डन सीमा और इजरायल के कब्जे वाले गोलन हाइट्स के नजदीक देश के दक्षिण- पश्चिम हिस्से को कब्जे से मुक्त कराने के लिए किए गए हमले के कारण वहां के 1,20,000 लोग पलायन को मजबूर हो गए हैं। यह जानकारी शुक्रवार को एक सीरियाई युद्ध पर्यवेक्षक ने दी। मानवाधिकारों के सीरियाई युद्ध पर्यवेक्षक ने कहा कि सीरिया की जार्डन के नजदीक सीमा पर हजारों लोग एकत्र हो गए हैं जबकि हजारों इजरायल के कब्जे वाले गोलन हाइट्स मोर्चे की और पलायन कर गए हैं।&nbsp;</p>

<p style="text-align: justify;"><strong>देरा प्रांत का पूर्वी हिस्सा लगभग खाली </strong></p>

<p style="text-align: justify;">पर्यवेक्षक के निदेशक रामी अब्दुल रहमान ने कहा कि नागरिकों ने देरा प्रांत का पूर्वी हिस्सा लगभग खाली कर दिया है। यहां सरकार की सेनाएं आगे बढ़ रही हैं। कुछ लोग सरकार के कब्जे वाले क्षेत्रों में भी चले गए हैं।</p>
