<p style="text-align: justify;"><strong>भोपाल</strong>। मंदसौर रेप कांड के विरोध में आम आदमी पार्टी के कार्यकर्ताओं ने रोशनपुरा चौराहे पर प्रदर्शन किया। प्रदर्शन के बाद राजभवन की ओर जा रहे आप कार्यकतार्ओं की तीखी झड़प हुई। इस दौरान कुछ कार्यकतार्ओं को चोटें भी आईं। प्रदर्शन के दौरान आप कार्यकतार्ओं ने सरकार विरोधी नारे लगाए और महिला सुरक्षा सुनिश्चित करने की बात कही। इसके बाद पार्टी ने राज्यपाल के नाम ज्ञापन दिया , जिसमें प्रदेश की बिगड़ती कानून-व्यवस्था के मद्देनजर राज्य सरकार को तत्काल बर्खास्त कर राष्ट्रपति शासन लगाने और मंदसौर की घटना में दोषी स्कूल प्रबंधन के खिलाफ कड़ी कार्रवाई करने की मांग की गई। इस मौके आप के प्रदेश अध्यक्ष आलोक अग्रवाल ने कहा राजधानी से लेकर सुदूर कस्बों तक महिलाएं सुरक्षित नहीं हैं। राज्य सरकार नागरिकों को शांतिपूर्ण जीवन देने में नाकाम रही है इसलिए इसे तत्काल बर्खास्त कर राष्ट्रपति शासन लगाया जाए। उन्होंने स्कूल प्रबंधन की लापरवाही पर भी तत्काल जांच कराए और दोषी स्कूल प्रबंधन के खिलाफ भी कड़ी कार्रवाई की मांग की। उन्होंने कहा यह बेहद चिंताजनक है कि एक बच्ची स्कूल से किसी भी अजनबी के साथ चली जाती है, और स्कूल प्रबंधन इस संबंध में कोई निगरानी नहीं करता है।</p>
