<p style="text-align: justify;"><strong>मुंबई</strong>। ईरान पर अमेरिकी प्रतिबंध के कारण घरेलू आॅयल मार्केटिंग कंपनियों को मुश्किल हो सकती है। बैन के चलते भारत को ईरान से क्रूड का आयात कम करना होगा। इससे आॅयल मार्केटिंग कंपनियों की लागत बढ़ सकती है। 4 नवंबर से ईरान पर प्रतिबंध शुरू होगा, ऐसे में भारत को ईरान से आयात घटाना होगा। भारत अपने कुल भंडार में से ईरान से कुल 10.4 फीसदी क्रूड इंपोर्ट करता है। भारत सरकार ने आॅयल मार्केटिंग कंपनियों को ईरान पर प्रतिबंध लगने पर तैयार रहने के निर्देश दिए हैं। हालांकि ईरान से भारत के बेहतर संबध हैं। ईरान की ओर से भारत को आयात और ट्रांसपोर्टेशन पर छूट दी जाती है। लिहाजा ईरान से इंपोर्ट घटने से भारत के लिए क्रूड बास्केट महंगी होगी।</p>
