<p style="text-align: justify;"><strong>मुरैना</strong>। खेल और युवा कल्याण विभाग एवं शिक्षा विभाग के संयुक्त तत्वावधान में ग्रीष्म कालीन ख्ोल प्रशिक्षण शिविर का समापन समारोह टाऊन हॉल जीवाजी गंज मुरैना में आयोजित हुआ। इसमें मुख्य अतिथि महापौर अशोक अर्गल थे। अध्यक्षता कलेक्टर भरत यादव ने की। विशिष्ट अतिथि एसपी अमित सांधी थे। इसके अतिरिक्त भारतीय जनता पार्टी के मण्डल अध्यक्ष प्रेमनारायण शर्मा एवं महिला नेत्री जया चतुर्वेदी भी उपस्थित थी। इस अवसर पर शिविर में भाग लेने वाले लगभग 1100 बालक एवं बालिका प्रशिक्षणार्थी एवं प्रशिक्षक, सहयोगी सम्मिलित हुए। मुख्य अतिथि द्वारा प्रशिक्षकों को ट्रेकसूट, उत्कृष्ट प्रशिक्षणार्थियों को शील्ड एवं प्रमाण-पत्र से सम्मानित किया। इस अवसर पर कलेक्टर द्वारा बताया गया कि मुरैना में शीघ्र ही इण्डोर स्टेडियम एवं अन्य अत्याधुनिक ख्ोल सुविधाओं का विकास भी कराया जाएगा। महापौर ने अपने उद्बोधन में खिलाड़ियों को बताया कि शीध्र ही मुरैना में नगर पालिका निगम के माध्यम से ख्ोल अद्योसंरचनाओं का विकास खिलाड़ियों के लिए आधुनिक स्तर पर किए जाएगा।</p>
