<p style="text-align: justify;"><strong>भोपाल </strong>। <strong>&nbsp;</strong> कैंची छोला इलाके में हनुमान मंदिर वाली गली स्थित एक मकान में कब्जा करने का मामला सामने आया है। जानकारी के अनुसार, अंबिका इंडस्ट्रियल ट्रेनिंग सेंटर के मालिक गणेश प्रफुल्ल ने इस मकान पर कब्जा कर लिया । बताया जाता है कि इस दौरान सेंटर के मालिक के साथ पहुंची पांच- छह महिलाओं ने मकान में रहने वाली दंपति उर्मिला परिहार और उसकी बेटी दीक्षा के साथ मारपीट की और उनका सामान फेंक दिया। इसके बाद मजदूरों की मदद से मकान को जमींदोज कर दिया गया। आरोप है कि घटना स्थल पर पुलिस की मौजूदगी में मां और बेटी के साथ मारपीट की गई। यह घटना तीन दिन पुरानी बताई जा रही है। इधर, पीड़ित पक्ष का आरोप है कि उन्होंने वरिष्ठ पुलिस अफसरों और कैंची छोला थाने में इस मामले की लिखित शिकायत भी दी थी, लेकिन मामले में कोई सुनवाई या प्रकरण दर्ज नहीं किया गया।</p>

<p style="text-align: justify;"><strong>बजरंग दल और दुर्गा वाहिनी करेगी मदद</strong></p>

<p style="text-align: justify;">शनिवार को घटना की जानकारी लगने के बाद बजरंग दल और दुर्गा वाहिनी के कार्यकर्ता बड़ी तादाद में पीड़ित से मुलाकात करने पहुंचे। दोनों ही संगठनों ने रविवार सुबह कार्रवाई न होने पर प्रदर्शन करने की चेतावनी दी है। इधर, निशातपुरा सीएसपी ने बताया कि उर्मिला परिहार थाने आई थी। उसका आरोप है कि कुछ लोग उसके घर पर कब्जा करना चाहते हैं। उन्होंने बताया कि इस पूरे घटनाक्रम का एक वीडियो सामने आया है। इसमें महिलाओं के बीच झगड़े का वीडियो बनाते एक पुलिसकर्मी नजर आ रहा है।</p>
