<p style="text-align: justify;"><strong>भोपाल </strong>&nbsp;।&nbsp; एमपी नगर इलाके में रविवार की सुबह बिजली सुधार रहे एक लाइनमैन की करंट लगने से मौत हो गई। झटका लगने के बाद लाइनमैन झूले पर लटक गया था। उसे उतारकर अस्पताल पहुंचाया गया, जहां डॉक्टरों ने मृत घोषित कर दिया। बताया गया है कि वह बिना सुरक्षा इंतजामों के काम कर रहा था। पुलिस के मुताबिक रामस्वरूप (31) ग्राम बेरियाखेड़ी राजगढ़ का रहने वाला था। यहां बिजली कंपनी में लाइनमैन था। रविवार सुबह दस बजे रामस्वरूप लाइन सुधारने के लिए जोन-1 में बिजली के खंभे पर चढ़ा था। अचानक उसे झटका लगा और वो सुरक्षा के लिए बंधी रस्सी पर लटक गया। साथी कर्मचारियों ने हाइड्रोलिक मशीन की मदद से उतारा और जेपी अस्पताल ले गए, जहां डॉक्टरों ने उन्हें मृत घोषित कर दिया।</p>
